CELEX: 32020D1663
Language: sl
Date: 2020-11-06 00:00:00
Title: Izvedbeni sklep Komisije (EU) 2020/1663 z dne 6. novembra 2020 o spremembi prilog I in II k Odločbi 2004/558/ES glede statusa Češke, da je prosta bolezni, in odobritve programa za izkoreninjenje v več regijah Francije, kar zadeva infekciozni bovini rinotraheitis (notificirano pod dokumentarno številko C(2020) 7578) (Besedilo velja za EGP)

10.11.2020   
               
               
                  SL
               
               
                  Uradni list Evropske unije
               
               
                  L 374/8
               
            
         IZVEDBENI SKLEP KOMISIJE (EU) 2020/1663
         z dne 6. novembra 2020
         o spremembi prilog I in II k Odločbi 2004/558/ES glede statusa Češke, da je prosta bolezni, in odobritve programa za izkoreninjenje v več regijah Francije, kar zadeva infekciozni bovini rinotraheitis
         
            
               (notificirano pod dokumentarno številko C(2020) 7578)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in člena 10(2) Direktive,
         ob upoštevanju naslednjega:
         
                     (1)
                  
                  
                     Direktiva 64/432/EGS določa pravila o zdravstvenem varstvu živali v zvezi s trgovino z govedom znotraj Unije. Člen 9 navedene direktive določa, da država članica, ki ima nacionalni program obveznega nadzora za eno od bolezni iz Priloge E(II) k navedeni direktivi, lahko predloži svoj program Komisiji v odobritev. Določa tudi, da se za trgovino z govedom znotraj Unije lahko zahtevajo dodatna jamstva. Infekciozni bovini rinotraheitis, ki ga povzroča goveji herpes virus tipa 1 (BHV1), je naveden med boleznimi goveda v Prilogi E(II) k Direktivi 64/432/EGS.
                  
               
                     (2)
                  
                  
                     Francija je februarja 2020 Komisiji predložila dokazno dokumentacijo, da bi se odobril njen nacionalni program za nadzor in izkoreninjenje infekcioznega bovinega rinotraheitisa, ki zajema francoske metropolitanske departmaje, razen Korzike, in zaprosila za odobritev uporabe dodatnih jamstev za infekciozni bovini rinotraheitis v skladu s členom 9 Direktive 64/432/EGS.
                  
               
                     (3)
                  
                  
                     Člen 10 Direktive 64/432/EGS določa, da morajo države članice, ki menijo, da je njihovo ozemlje ali del njihovega ozemlja prosto ene od bolezni iz Priloge E(II) k navedeni direktivi, Komisiji predložiti ustrezno dokazno dokumentacijo. Določa tudi, da se za trgovino z govedom znotraj Unije lahko zahtevajo dodatna jamstva.
                  
               
                     (4)
                  
                  
                     Češka je januarja 2020 Komisiji predložila dokazno dokumentacijo, da bi se njeno celotno ozemlje štelo za prosto BHV1, in zaprosila za odobritev uporabe dodatnih jamstev za infekciozni bovini rinotraheitis v skladu s členom 10 Direktive 64/432/EGS.
                  
               
                     (5)
                  
                  
                     V Odločbi Komisije 2004/558/ES (2) so navedene države članice in njihove regije, ki lahko uporabljajo dodatna jamstva za infekciozni bovini rinotraheitis v skladu s členoma 9 in 10 Direktive 64/432/EGS. Priloga I k Odločbi 2004/558/ES vsebuje seznam držav članic in njihovih regij, za katere se uporabljajo dodatna jamstva za infekciozni bovini rinotraheitis v skladu s členom 9 Direktive 64/432/EGS, Priloga II k Odločbi 2004/558/ES pa seznam držav članic in njihovih regij, za katere se uporabljajo dodatna jamstva za infekciozni bovini rinotraheitis v skladu s členom 10 Direktive 64/432/EGS.
                  
               
                     (6)
                  
                  
                     Po oceni dokazne dokumentacije, ki jo je predložila Francija, bi bilo treba metropolitanske departmaje navedene države članice, razen Korzike, vključiti na seznam v Prilogi I k Odločbi 2004/558/ES in zanje uporabljati dodatna jamstva za infekciozni bovini rinotraheitis v skladu s členom 9 Direktive 64/432/EGS.
                  
               
                     (7)
                  
                  
                     Poleg tega bi bilo treba po oceni dokazne dokumentacije, ki jo je predložila Češka, slednjo črtati s seznama v Prilogi I k Odločbi 2004/558/ES ter jo vključiti na seznam v Prilogi II k navedeni odločbi in zanjo uporabljati dodatna jamstva za infekciozni bovini rinotraheitis v skladu s členom 10 Direktive 64/432/EGS.
                  
               
                     (8)
                  
                  
                     Prilogi I in II k Odločbi 2004/558/ES bi bilo zato treba ustrezno spremeniti.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Prilogi I in II k Odločbi 2004/558/ES se nadomestita z besedilom iz Priloge k temu sklepu.
         
         
            Člen 2
            Ta sklep je naslovljen na države članice.
         
         
            V Bruslju, 6. novembra 2020
            
               
                  Za Komisijo
               
               Stela KIRIAKIDES
               
                  Članica Komisije
               
            
         
         
            (1)  UL 121, 29.7.1964, str. 1977/64.
         
            (2)  Odločba Komisije 2004/558/ES z dne 15. julija 2004 o izvajanju Direktive Sveta 64/432/EGS v zvezi z dodatnimi jamstvi za trgovino z govedom med državami članicami Skupnosti v povezavi z infekcioznim bovinim rinotraheitisom in v zvezi s potrditvijo programov za izkoreninjenje, predloženih s strani nekaterih držav članic (UL L 249, 23.7.2004, str. 20).
      
      
         
            PRILOGA
            
               
                  
                     „PRILOGA I
                     
                                 Države članice
                              
                              
                                 Regije držav članic, za katere se uporabljajo dodatna jamstva za infekciozni bovini rinotraheitis v skladu s členom 9 Direktive 64/432/EGS
                              
                           
                                 Belgija
                              
                              
                                 vse regije
                              
                           
                                 Francija
                              
                              
                                 regija Auvergne - Poronje - Alpe
                                 regija Burgundija - Franche-Comté
                                 regija Bretanja
                                 regija Centre-Val de Loire
                                 regija Grand Est
                                 regija Hauts-de-France
                                 regija Ile-de-France
                                 regija Normandija
                                 regija Nova Akvitanija
                                 regija Okcitanija
                                 regija Loare
                                 regija Provansa - Alpe - Azurna obala
                              
                           
                                 Italija
                              
                              
                                 dežela Furlanija - Julijska krajina
                                 avtonomna pokrajina Trento
                              
                           
                                 Luksemburg
                              
                              
                                 vse regije
                              
                           
               
               
                  
                     PRILOGA II
                     
                                 Države članice
                              
                              
                                 Regije držav članic, za katere se uporabljajo dodatna jamstva za infekciozni bovini rinotraheitis v skladu s členom 10 Direktive 64/432/EGS
                              
                           
                                 Češka
                              
                              
                                 vse regije
                              
                           
                                 Danska
                              
                              
                                 vse regije
                              
                           
                                 Nemčija
                              
                              
                                 vse regije
                              
                           
                                 Italija
                              
                              
                                 dežela Dolina Aoste
                                 avtonomna pokrajina Bolzano
                              
                           
                                 Avstrija
                              
                              
                                 vse regije
                              
                           
                                 Finska
                              
                              
                                 vse regije
                              
                           
                                 Švedska
                              
                              
                                 vse regije
                              
                           
                                 Združeno kraljestvo
                              
                              
                                 Jersey
                              
                           
               “